Melodi Grand Prix 2010 var den 48. utgaven av Melodi Grand Prix, Norges nasjonale uttaking til Eurovision Song Contest. 21 sanger deltok i tre delfinaler og "Siste sjanse". Av disse kom åtte til finalen 6. februar 2010 i Oslo Spektrum i Oslo. Vinneren ble «My Heart Is Yours», framført av Didrik Solli-Tangen og skrevet av Hanne Sørvaag og Fredrik Kempe. Solli-Tangen representerte Norge på hjemmebane i Eurovision Song Contest 2010 i Bærum, der ble han nummer 20 med 35 poeng.